《渔船早起次韵》
明代·虞堪

舟泊芦花雪满窗，晓钟烟寺已微撞。鸡啼草屋星垂地，鸦散枫微月堕江。

拙计祇甘持钓去，闲心何必竖幡降。起来惊破沙鸥梦，飞度前汀又一双。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。